Oficiālais Vēstnesis L 118 , 20/05/1972 Lpp. 0019 - 0020

Speciālizdevums somu valodā: Nodaļa 3 Sējums 4 Lpp. 0179

Speciālizdevums dāņu valodā: Sērija I Nodaļa 1972(II) Lpp. 0438

Speciālizdevums zviedru valodā: Nodaļa 3 Sējums 4 Lpp. 0179

Speciālizdevums angļu valodā: Sērija I Nodaļa 1972(II) Lpp. 0454

Speciālizdevums grieķu valodā Nodaļa 03 Sējums 8 Lpp. 0003

Speciālizdevums spāņu valodā: Nodaļa 03 Sējums 6 Lpp. 0003

Speciālizdevums portugāļu valodā Nodaļa 03 Sējums 6 Lpp. 0003



Padomes Regula (EEK) Nr. 1037/72 (1972. gada 18. maijs), ar ko nosaka vispārīgus noteikumus atbalsta piešķiršanai un finansēšanai apiņu ražotājiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 [1] par apiņu tirgus kopīgo organizāciju, un jo īpaši tās 13. panta 3. punktu, ņemot vērā Padomes 1970. gada 21. aprīļa Regulu (EEK) Nr. 729/70 [2] par kopējās lauksaimniecības politikas finansēšanu, un jo īpaši tās 3. panta 2. punktu, ņemot vērā Komisijas priekšlikumu, tā kā Regulas (EEK) Nr. 1696/71 12. pants paredz piešķirt atbalstu par Kopienā ražotajiem apiņiem; tā kā tādējādi ir nepieciešams noteikt vispārējus piemērošanas noteikumus, kas paredzēti minētās regulas 13. pantā; tā kā atbalsts ir nepieciešams administratīvos nolūkos, lai katrā dalībvalstī piešķirtu atbalstu tikai par tām platībām attiecīgās valsts teritorijā, kas apstādītas ar apiņiem; tā kā atbalstu piešķir tikai attiecībā uz ierobežotām platībām, kas apstādītas ar apiņiem; tā kā attiecīgi būtu jānosaka, ka dalībvalstis ievieš šādu platību deklarēšanas un reģistrācijas sistēmu; tā kā atbalsta sistēma nevar pienācīgi darboties bez pārbaudēm, kas nodrošina, lai atbalstu piešķir tikai platībām, kuras ir apstādītas ar apiņiem un no kurām tiek novākta raža; tā kā ir jānosaka, ka platībām, par kurām pieprasa atbalstu, ir jābūt apstādītām ar apiņiem saskaņā ar ierasto praksi; tā kā atbalsts ir saistīts ar izdevumiem; tā kā Regulas (EEK) Nr. 1696/71 17. pants nosaka, ka kopējās lauksaimniecības politikas finansēšanas noteikumi ir piemērojami attiecībā uz šo atbalstu; tā kā attiecīgi ir jānorāda, ka šis atbalsts ir finansējams saskaņā ar Regulas (EEK) Nr. 729/70 3. pantu, IR PIEŅĒMUSI ŠO REGULU. 1. pants Vispārējie noteikumi, kas izklāstīti turpmākajos pantos, ir piemērojami atbalstam apiņu ražotājiem, ko var piešķirt saskaņā ar Regulas (EEK) Nr. 1696/71 12. pantu. 2. pants 1. Katra dalībvalsts piešķir atbalstu tikai par tām platībām savā teritorijā, kas apstādītas ar apiņiem. 2. Atbalstu pēc ražotāja pieprasījuma piešķir saskaņā ar nosacījumiem, kas nodrošina vienlīdzīgu attieksmi pret saņēmējiem neatkarīgi no to reģistrācijas vietas Kopienā. 3. pants 1. Dalībvalstis ievieš ar apiņiem apstādīto platību deklarēšanas un reģistrācijas sistēmu. 2. Dalībvalstis nodrošina, ka tiek pārbaudīta: a) ražotāju iesniegto ar apiņiem apstādīto platību deklarāciju precizitāte; b) platības, no kurām ir novākta raža. Šo pārbaužu veikšanai nenozīmē ražotāju grupas. 4. pants Ar apiņiem apstādītajās platībās, par kurām ir pieprasīts atbalsts, ir jābūt normālam apiņu stādu blīvumam, kas piemērots ražošanai. 5. pants 1. Regulas (EEK) Nr. 1696/71 12. pantā paredzētais atbalsts ir intervence Regulas (EEK) Nr. 729/70 3. panta 1. punktā nozīmē. 2. Izdevumi atbalstam, kas minēts 1. punktā, ir vienādi ar summām, ko maksā saskaņā ar Regulas (EEK) Nr. 1696/71 13. pantu un ar to saistītajiem noteikumiem. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1972. gada 18. maijā Padomes vārdā — priekšsēdētājs M. Mart [1] OV L 175, 4.8.1971., 1. lpp. [2] OV L 94, 28.4.1970., 13. lpp. --------------------------------------------------